REPUBLIKA HRVATSKA

SPLITSKO DALMATINSKA ŽUPANIJA

OSNOVNA ŠKOLA GORNJA POLJICA

Srijane 120, 21204 Dugopolje

Tel: 021/815-115

Fax: 021/861-538

Mob: 091/2282555

e-mail: ured@os-gornja-poljica-srijane.skole.hr

KLASA:112-02/19-01/59
URBROJ:2155-16-01-19-1
Srijane, 05.11.2019.

Na temelju Pravilnika o postupku zapošljavanja te procjeni i vrednovanju kandidata za zapošljavanje u OŠ Gornja Poljica Srijane (u daljnjem tekstu: Pravilnik) kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u OŠ Gornja Poljica Srijane,a vezano uz raspisani natječaj za zasnivanje radnog odnosa na radnom mjestu učitelja/ice hrvatskog jezika na neodređeno nepuno radno vrijeme, u skladu s Odlukom o imenovanju posebnog Povjerenstva za procjenu i vrednovanje kandidata za zapošljavanje (u daljnjem tekstu: Povjerenstvo), Povjerenstvo upućuje

**POZIV NA TESTIRANJE**

Kandidati/kandidatkinje koji/koje su podnijeli/podnijele pravodobne i potpune prijave na natječaj te ispunjavaju formalne uvjete natječaja, objavljenog 15.10.2019. godine na web stranicama i oglasnim pločama Osnovne škole Gornja Poljica Srijane <http://os-gornja-poljica-srijane.skole.hr/> i Hrvatskog zavoda za zapošljavanje, za zapošljavanje na radnom mjestu učitelja/ice hrvatskog jezika na neodređeno nepuno radno vrijeme**:**

|  |  |
| --- | --- |
| Redni broj | Inicijali imena i prezimena kandidata  |
| 1. | I.J. |
| 2. | S.B.M. |
| 3. | K.V. |
| 4. | A.D. |
| 5. | S.M. |
| 6. | B.G. |
| 7. | S.V. |
| 8. | J.Č. |

**pozivaju se na testiranje koje će se održati u Osnovnoj školi Osnovne škole Gornja Poljica Srijane na adresi: Srijane 120, 21204 Dugopolje u učionici informatike dana**

**11.l1.2019. (ponedjeljak) s početkom u 09:00 sati**

-09.00 sati - Dolazak i utvrđivanje popisa kandidata/kinja

-09.15 sati - Pisana provjera

**intervju ( isti dan ) 11.11.2019. u 11;00 sati**

Kandidat/kinja koji/a ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom/kinjom u postupku.

**Pravila testiranja**

**Sukladno odredbama Pravilnika provesti će se provjera znanja i sposobnosti kandidata.**

**Provjera se sastoji od dva dijela, pisane provjere kandidata (testiranje) i razgovora (intervjua) kandidata s Povjerenstvom.**

**Kandidati su obvezni pristupiti provjeri znanja i sposobnosti putem pisanog testiranja.**

Testiranju mogu pristupiti samo kandidati/kinje koji/e ispunjavaju formalne uvjete propisane natječajem.

Kandidat koji ne pristupi testiranju više se ne smatra kandidatom u postupku.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja.

Kandidat/kinja koji/koja ne dokaže identitet, te osobe za koje se utvrdi da nisu podnijele pravodobnu i potpunu prijavu kao i osobe koje ne ispunjavaju formalne uvjete propisane natječajem neće moći pristupiti testiranju.

Nakon utvrđivanja identiteta kandidata Povjerenstvo će uručiti test.

Po zaprimanju testa kandidat je dužan upisati ime i prezime na označenom mjestu u testu.

Test se piše isključivo kemijskom olovkom, a sadrži:

**- ispravak učeničkog sastavka**

**- deset (10 ) pitanja iz područja provjere koji su navedeni na WEB stranici škole.**

Predviđeno vrijeme testiranja je 60 minuta.

Za vrijeme provedbe testiranja **nije dopušteno:**

-koristiti se bilo kakvom literaturom, odnosno bilješkama;

-koristiti mobitel ili druga komunikacijska sredstva;

-napuštati prostoriju u kojoj se provodi testiranje bez odobrenja osobe koja provodi testiranje;

-razgovarati s ostalim prisutnim osobama niti na drugi način narušavati koncentraciju.

Ukoliko se prekrše navedena pravila kandidat/kinja će biti udaljen/a s provedbe testiranja, a njegov/njezin rezultat Povjerenstvo neće vrjednovati.

Sadržaj i način testiranja, pravni i drugi izvori za pripremanje kandidata za testiranje, objavljeni su na web strani Škole <http://os-gornja-poljica-srijane.skole.hr/>

U drugu fazu testiranja (razgovor, intervju) upućuju se kandidati koji su ostvarili najbolje rezultate u prvoj fazi testiranja a istom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Smatra se da je kandidat zadovoljio na pismenom testiranju, ako je prvi dio pismenog testiranja (ispravak učeničkog sastavka) riješen sa 100 % uspješnosti, a drugi dio (10 pitanja ) riješen sa najmanje 50 % bodova. Svako pitanje se boduje u rasponu od 1-5 bodova.

Intervju se boduje u rasponu od 1-10 bodova.

Kandidat koji ne zadovolji na provedenom pisanom testiranju, ne može sudjelovati u daljnjem postupku.

Nakon provedenog razgovora (intervjua) Povjerenstvo utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj Škole na temelju rang - liste kandidata.

Ravnatelj može odabrati kandidata koji nije prvi na rang listi uz pisano obrazloženje o razlozima zašto nije odabran najbolje rangirani kandidat.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, dostavi izvornike dokaza o ispunjavanju formalnih uvjeta iz natječaja.

Rezultati natječaja bit će objavljeni u roku od 15 dana od dana davanja suglasnosti školskog odbora ravnatelju za zapošljavanje odabranog kandidata. Rezultati natječaja bit će objavljeni na web stranici OŠ Gornja Poljica Srijane i poslani preporučenom poštom na adresu kandidata.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

**Područja provjere na natječaju za učitelja/icu hrvatskog jezika:**

Pisanom provjerom kandidata za učitelja/icu mogu se provjeravati područja:
- poznavanje metodike i didaktike,
- poznavanje i korištenje suvremenih oblika rada u nastavi,
- poznavanje i korištenje suvremenih nastavnih sredstava i pomagala u nastavi
- poznavanje razredničkih poslova,
- poznavanje pedagoške dokumentacije,
- poznavanje općih propisa iz područja školstva i općih akata Škole.

**Pravni i drugi izvori za pripremu kandidata za testiranje na natječaju za hrvatski jezik:**

1.Odluka o donošenju kurikuluma za nastavni predmet Hrvatski jezik za osnovne škole i gimnazije u RH (NN10/2019)
2. Metodički priručnici iz Hrvatskog jezika za osnovne škole
3. Sadržaji Loomena za predmet hrvatski jezik za osnovne škole
4. Zakon o odgoju i obrazovanju u osnovnoj i srednjoj školi
5. Pravilnik o načinima, postupcima i elementima vrednovanja učenika u osnovnoj i srednjoj školi
6. Pravilnik o kriterijima za izricanje pedagoških mjera
7. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju
8. Pravilnik o osnovnoškolskom i srednjoškolskom odgoju i obrazovanju darovitih učenika
9. Pravilnik o radu Osnovne škole Gornja Poljica Srijane

Povjerenstvo za procjenu i vrednovanje kandidata za zapošljavanje